Guy Fawkes, znōmy tyż pode mianym Guido Hawkes (rodz. 13 kwieciynia 1570 we Yorku, um. 31 stycznia 1606 we Lōndynie) - ynglandzki katolik, znōmy skiż role we prochowym spisku. Przinależoł do skupiny katolikōw, kero mioła za cweka zaszlachtować krōla Jakuba I Stuarta (kery bōł protestantym), coby na ynglickim trōnie siodła Elisabeth Stuart. Skupina skitrała pode siedzibōm ynglickigo parlamyntu beczki ze prochym, coby go wysadzić w luft w czas posiedzynio, na kerym bydzie tyż krōl. Zamach mioł być zuōnaczōny 5 listopada 1605. Nale niykere spiskowce postanowiōły ôstrzec posłōw kere bōły katolikōma, coby 5 listopada niy przilazowoły do parlamyntu skiż "srogigo gwołtu", kery mo być tam zuōnaczōny. Bestōż ô zamachu dowiedzioły sie inksze perzōny a tyż sōm krōl. 5 listopada 1605 Hawkesa chycili jak pilnowoł beczek ze prochym. Bōł torturowany, a niyskorzi skozali go na śmierć bez powieszynie a ćwiartowane. We dziyń egzekucyji Hawkens podwiela niy prziszło ku torturōm ciepnoł sie ze szubienice a złomoł krak. Kożdygo 5 listopada je we Wielgij Brytaniji fajrowany Dziyń Guya Fawkesa, hajcowane sōm kukły za uōnygo ôblyczōne a puszczane fojerwerki. Maski ze twarzōm Guya Fawkesa sōm używane bez hakerōw ze grupy Anonymous. BBC guyfawkes.me.uk Kim był Guy Fawkes? - artikel we polskij godce